Аԥсны аҵиаақәа рыхкқәа 2000 рҟынӡа ыҟоуп. Урҭ рҟынтәи 600 рҟынӡа жәлар рмедицинаҟны аханатәгьы ахархәара змаз ҵиаахәшәқәаны иԥхьаӡоуп. Ҳредакциа ишәыднагалоит урҭ рҟынтәи ааба.
Жәлар рмедицина адгылаҩцәа шамоу еиԥш иамоуп аҿагылаҩцәагьы. Ауаа реиҳараҩык ҳаамҭазтәи ахәышәқәа рхархәарала аҳақьымцәа рҟны аҽыхәышәтәра рҭахызаргьы, иҟоуп жәлар рмедицина еиҳа агәра згогьы. Ус акә, егьыс акә ииашаны ахархәараан аҵиаақәеи аҳаскьынқәеи рылшара еицырдыруеит. Аиҵарш мамзаргьы аиҵарԥхьа уҭагылазаашьа аԥырхага
анаҭоит ҳәа ашәара ыҟазар еиҳа еиӷьуп хаԥышәала аҽыхәышәтәра мҩаԥумгар.